1 जमाहेन्से येशूसे स्य्हान्दो बोगल सोमसे च्युइ चेलागदेदा धम्जी। ओच्छे ह्राङ फेप्बारी छ्याइबा नाम्सादेन शहररी ह्राङ फेप्बा भन्दा ङाच्छा थेनीगदेदा गोर न्ही न्ही लसी पुइजी। 2 पुइबा धुइरी येशूसे थेनीगदेदा चुह्रङ् भिसी सुङ्जी, "च्यागो, बाली मी ल्हानान मिन्बा मुला, तर बाली दुइबा म्हिगदे ल्हाना आरे। थेतबासेलमा बाली दुइबा म्हिगदे पुइखउ भिसी बालीला दोप्ता प्रभुदेन छ्याम प्रार्थना लउ।* मत्ती ९ः३७-३८ 3 दाहेन्से एनीगदे निउ। ङाइ एनीगदेदा फार्बागदेला गुङरी ग्युला कोलादा पुइबा ह्रङ् लसी पुइला।* मत्ती १०ः१६ 4 ओच्छे एनीगदेसे टाङगा, झोला, लखम तिगै थापुइगो। ओच्छे ग्यामरी खालैदेन छ्याम ल्हाना ताम थालउ।
8 "थेह्रङ् लसी एनीगदे शहरगदेरी निबा धुइरी थे शहरला म्हिगदेसे मान लसी चबा थुङ्बारी पिन्बा स्हे चउ। 9 ओच्छे थेरी आखम्बा म्हिगदेदा खम्ना लउ, 'ओच्छे परमेश्वरला य्हुल्सा खसी जिन्बा मुला' भिसी थेनीगदेदा पाङ्गो। 10 तर खजिबै शहररी एनीगदे निमा थे शहरला म्हिगदेसे एनीगदेदा मान आलनी भिसम थे शहरला ग्यामरी थोन्सी, 11 'ङन्से ङन्ना काङरी भेर्बा एनीगदेला नाम्साला धुलु सुत्तै एनीगदेलान नाम्सारी खर्बा मुला। तिग्दा भिसम ङन्से पाङ्बा ताम एनीगदेसे आङ्यान्नी। तर च्यागो, परमेश्वरला य्हुल्सा खसी जिन्बा मुला भिबा एनीगदेसे था याङ्गो' भिसी थेनीगदेदा पाङ्गो। 12 एनीगदेसे ङाला ताम ङ्यान्गो, परमेश्वरसे निसाफ लबा धिनकुनु थे शहरला म्हिगदेला गति भन्दा मी सदोम† उत्पत्ति १९ः२३-२९ "सदोम" भिबा चा शहर हिन्ना। थेदा परमेश्वरसे नाश लजी। तिग्दा भिसम थे शहररी ल्हानान नइबा गेगदे लमुबा। चु ताम, मत्ती ११ः२३-२४; लूका १०ः१२, १७ः२९; रोमी ९ः२९; २ पत्रुस २ः६; यहू १ः७; उन्बा ११ः८ पदरीएनोन मुला। शहरला म्हिगदेला गति नाखम्बा तला।
16 येशूसे ह्राङला चेलागदेदा "एनीगदेला ताम ङ्यान्बासे ङाला तामदाएनोन ङ्यान्ना, एनीगदेला ताम आङ्यान्बासे ङाला तामएनोन आङ्यान। ओच्छे ङाला ताम आङ्यान्बासे ङादा पुइखबाला तामएनोन आङ्यान" भिसी सुङ्जी।
17 येशूसे पुइबा बोगल सोमसे च्युइ न्ही चेलागदे ताङ्बान येशू मुबा ग्लारी खसी, "प्रभु ङन्से ह्राङला मिनरी म्हङगदेदा कुल्मा थेनीगदेसे ङ्यान्जी" भिसी भिजी। 18 ओच्छे येशूसे थेनीगदेदा "ङाइ शैतानदा स्वर्गग्याम तिप्लीङ ह्रङ् लसी ताइबा म्राङ्जी। 19 ओच्छे ङाइ एनीगदेदा पुख्रीदेन बिच्छीदा नाङ्सी भ्रबादेन एनीगदेदा ह्राङला शत्रुगदेला जम्मान शक्तिदा ढाबा अधिकार पिन्बा मुला। थेतबासेलमा एनीगदेदा तिगै स्हेसेएनोन न्होङ्ना लआखम। 20 तसैनोन म्हङगदेदा ह्राङला धिरी थान्म्याङ्जी भिसी एनीगदे थाताङ्गो। तर ह्राङला मिन स्वर्गरी भ्रिबा मुला भिसी एनीगदे ताङ्गो" भिसी सुङ्जी।
21 थेनोन धुइरी येशूथोरी परमेश्वरला आत्मा फेप्खजी। ओच्छे येशू ताङ्सी, "मुदेन जम्बुलिङला प्रभु आबा, ह्राङदा धन्यवाद मुला, तिग्दा भिसम ह्राङसे ज्ञान बुद्धि मुबा म्हिगदेदेन सेबा घोबा म्हिगदेग्याम छुम्सी थान्बा ताम तिगै आसेबा म्हिगदेदा उन्सी पिन्जी। हिन्ना आबा, चुह्रङ् लमान ह्राङ ताङ्जी।
25 तिरेकुनु यहूदी धर्मगुरु गिक येशू मुबा ग्लारी खसी येशूला सेम च्याबारी थेसे "गुरु जुकजुकधोना आसिबा जुनी याङ्बारी ङाइ तिग लतोःला?" भिसी ङ्योइमा, 26 येशूसे थेदा "परमेश्वरसे मोशादा पिन्बा ठिमरी तिग भ्रिबा मुला? एसे पढब लबा आरे?" भिसी सुङ्जी। 27 जमाहेन्से थेसे येशूदा "ह्राङला सेमहेन्सेन, ह्राङला प्राणसे, ह्राङला बुद्धिसे ओच्छे ह्राङला शक्तिसे एसे परमप्रभु ह्राङला परमेश्वरदा माया लउ। ओच्छे एसे ह्राङला खिम्जेमदा ह्राङदा ह्रङ्नोन माया लउ" भिसी भ्रिबा मुला। 28 भिसी भिमा, येशूसे थेदा "एसे ठीक भिजी दाहेन्से एसे थेह्रङ्नोन लउ। जमाहेन्से ए जुकजुकधोना सोला" भिसी सुङ्जी। 29 तर थे म्हिसे ह्राङसे ह्राङदान ङा ठीक मुला भिसी उन्बाला लागिरी "थेह्रङ् भिसम ङाला खिम्जेम खाल हिन्ना?" भिसी येशूदा ङ्योइजी।
36 येशूसे थेदा "एला बिचाररी चु म्हि सोम न्हङरी खजिबा चा थे य्होसे स्याप्बा म्हिला खिम्जेम तजी?" भिसी ङ्योइमा, 37 थेसे येशूदा "थे य्होगदेसे तोबा म्हिदा दया लबा म्हि" भिसी भिजी।
ओच्छे येशूसे थेदा "दाहेन्से निसी एसेनोन थेह्रङ्नोन लउ" भिसी सुङ्जी।
38 ओच्छे येशू ह्राङला चेलागदेदेन छ्याम फेप्बान लमा नाम्सा गिकरी धोजी, थे नाम्सारी मुबा मार्था भिबा म्रिङम्हेमेसे येशूदा ह्राङला दिमरी ङ्योइजी। 39 थे म्रिङम्हेमेला मरियम भिबा आङा गिक मुबा, थे चा येशूला ङामरी चिसी येशूला ताम ङ्यान्मुबा। 40 मार्था चा येशूदा क्योङ्बाला लागिरी चबा स्हे स्होबा गेरी कोल्सी चिबा मुबा। ओच्छे थे येशूला ङामरी खसी, "प्रभु, चबा स्हे स्होबारी आङासे ङादा ह्रो आलबा ह्राङसे म्राङ्बा आरे? ह्राङसे ङादा ह्रो लबारी निउ भिसी थेदा सुङ्सी पिन्गो" भिसी भिजी। 41 तर येशूसे थेदा "मार्था, ए ल्हानान तामरी धन्दा सुर्दा जे लमुला। 42 तर तोःबा स्हे गिक जेन मुला, थेनोन स्हे मरियमसे धम्बा मुला। थेतबासेलमा थेग्याम चु आब्यन" भिसी सुङ्जी।
†10:12 उत्पत्ति १९ः२३-२९ "सदोम" भिबा चा शहर हिन्ना। थेदा परमेश्वरसे नाश लजी। तिग्दा भिसम थे शहररी ल्हानान नइबा गेगदे लमुबा। चु ताम, मत्ती ११ः२३-२४; लूका १०ः१२, १७ः२९; रोमी ९ः२९; २ पत्रुस २ः६; यहू १ः७; उन्बा ११ः८ पदरीएनोन मुला।
†10:33 "सामरी य्हुल" चा यहूदीगदेला लागिरी जजा य्हुलला म्हि हिन्ना।
